ai4bharat/Pralekha huggingface dataset:
وزیراعظم کا دفتر
وزیر اعظم نے ہنُکّا کے موقع پر اسرائیل کے وزیر اعظم عزت مآب نفتالی بینیٹ ، اسرائیل کے عوام اور دنیا بھر کے یہودی لوگوں کو مبارکباد دی ہے
وزیر اعظم جناب نریندر مودی نے ہنُکّا کے موقع پر اسرائیل کے وزیر اعظم عزت مآب نفتالی بینیٹ ، اسرائیل کے عوام اور دنیا بھر کے یہودی عوام کو مبارکباد دی ہے۔
ایک ٹوئیٹ میں وزیر اعظم نے کہا کہ:
‘‘وزیر اعظم @ نفتالی بینیٹ،آپ کو اور اسرائیل کے دوست عوام کو اور آٹھ روزہ روشنیوں کا تہوار منارہے دنیا بھر کے یہودی لوگوں کو ہنُکّا سمیچ’’۔
بھاری صنعتوں کی وزارت
سی پی ایس ای کی صلاحیت سازی
نئی دہلی،11؍فروری،بھاری صنعتوں اور سرکاری صنعتی اداروں کے وزیر جناب پرکاش جاؤڈیکر نے ایک سوال کے تحریری جواب میں آج راجیہ سبھا کو بتایا کہ سرکاری صنعتی اداروں کے محکمے  نے گزشتہ پانچ برسوں کے دوران مرکزی سرکاری دائرہ کار کے صنعتی اداروں  کی صلاحیت سازی کے لئے متعدد اقدامات کئے ہیں۔ ان اقدامات میں درج ذیل شامل ہیں:
- نن آفیشل ڈائریکٹرس  کی خالی جگہوں کو پُر کرکے سی پی ایس ای کے بورڈ کو پیشہ ور بنانا۔
- منتخب سی پی ایس ای کے سی اے پی ای ایکس کی نگرانی اور وزیر اعظم کے دفتر کو ماہانہ رپورٹیں بھیجنا۔
- عملہ ، اجرتوں کے امور، کارکردگی کی بہتری اور جائزے سے متعلق رہنما خطوط کا اجراء
- کارپوریٹ حکمرانی کے تحت سی پی ایس ای کو خود مختاری اور مالی اختیارات تفویض کرنا۔
- تربیتی پروگرام ، ورکشاپ اور اورینٹیشن پروگراموں کا انعقاد۔
گزشتہ پانچ برسوں کے دوران ڈی ای پی کے زیر اہتمام منعقدہ ایسے پروگراموں کی تفصیلات درج ذیل ہیں:
|
|
سال
|
|
تربیتی پروگراموں؍ ورکشاپ؍ ارینٹیشن پروگراموں کی تعداد
|
|
سی پی ایس ای اور ریاستی سطح کے سرکاری صنعتی اداروں کے افسران ؍ ملازمین کی تعداد
|
|
2014-15
|
|
13
|
|
462
|
|
2015-16
|
|
24
|
|
1532
|
|
2016-17
|
|
34
|
|
2009
|
|
2017-18
|
|
32
|
|
1584
|
|
2018-19
|
|
39
|
|
1815
مالی سال 15-2014 سے 19-2018 تک کے لئے سرکاری صنعتی اداروں کے سروے کی بنیاد پر سی پی ایس ایز کے قلیل مدتی اور طویل مدتی قرضوں کی تفصیلات پالیمنٹ میں پیش کی گئی ہیں جو درج ذیل ہیں:
|
|
سال
|
|
قلیل اور طویل مدتی قرض 
|
|
2014-15
|
|
11,00,459.83
|
|
2015-16
|
|
1,171,767.40
|
|
2016-17
|
|
12,43,187.87
|
|
2017-18
|
|
14,76,798.80
|
|
2018-19
|
|
17,20,587.98
ڈی پی ای نے 29 اکتوبر 2015 کو بیمار ؍ ناکارہ اور کمزور سی پی ایس ایز کے احیاء اور تعمیر نو کے میکنزم کو سہل بنانے کی غرض سے رہنما خطوط جاری کئے تھے۔ ان رہنما خطوط کے مطابق متعلقہ انتظامی وزارتیں ؍ محکمے سی پی ایس ایز کی کارکردگی کی نگرانی کے لئے ذمہ دار ہیں۔
۔۔۔۔۔۔۔۔۔۔۔۔۔۔۔۔۔۔

U-710
(Visitor Counter : 45
کامرس اور صنعت کی وزارتہ
ماحولیات کے عالمی دن کے موقع پر آج گورنمنٹ ای۔ مارکیٹ پلیس  پرگرین روم ایئر کنڈیشنر زکے ایک نئے پروڈکٹ زمرے کا آغاز کیا گیا
نئی دہلی، 5 جون 2021، ماحولیات کے عالمی دن کے موقع پر آج گورنمنٹ ای۔ مارکیٹ پلیس  پرگرین روم ایئر کنڈیشنرز کے ایک نئے پروڈکٹ زمرے کا آغاز کیا گیا۔کامرس کے محکمے کے سکریٹری جناب انوپ وادھوان نے اسے لانچ کیا۔ لانچ کی اس تقریب کا انعقاد اقوام متحدہ کے ماحولیات کے پروگرام  کے تعاون سے کیا گیا۔
اس موقع پر جناب انوپ وادھوان نے کہا کہ بھارت میں سرکاری حصولیابی پر خرچ ہونے والی رقم اس کی جی ڈی پی کی 15۔20 فیصد تک ہوتی ہے۔ جی ای ایم پر گرین روم ایئر کنڈیشنر کا اضافہ اس بات کی ایک اور مثال ہے کہ جی ای ایم مستقبل پر نظر رکھنے والا ٹیکنالوجی کے مطابق چلنے والا ایک پلیٹ فارم ہے جو ماحولیات، پائیدار عوامی حصولیابی کے سماجی اور اقتصادی ستون پر توجہ مرکوز کرتا ہے۔
جی ای ایم کے سی ای او جناب پی کے سنگھ نے کہا ’’دو ملین سے کچھ کم فروخت کنندگان اور خریداروں کے طور پر 52 ہزارسرکاری ایجنسیوں کے ساتھ ہماری مجموعی کاروباری قدر تقریباً 5 بلین ڈالر ہے۔ اس لئے جی ای ایم کے لئے یہ صرف اہم ہی نہیں بلکہ ضروری بھی ہوگیا ہےکہ وہ پائیدار اور ماحول دوست حصولیابی کے طریقہ کار کے استعمال کے لئے سہولت فراہم کرائے‘‘۔
جی ای ایم پورٹل تمام مرکزی اور ریاستی حکومت کی ایجنسیوں کی حوصلہ افزائی کرے گا کہ وہ موثر اور ماحول دوست گرین اے سی خریدیں۔ اس طرح اس پورٹل نے بھارت میں پائیدار سرکاری حصولیابی کے لئے راہ ہموار کی ہے۔ گزشتہ سال جی ای ایم پورٹل پر 1.7 بلین روپے مالیت کے 44 ہزار سے زیادہ ایئر کنڈیشنر فروخت کئے گئے تھے اور ان کی تعداد میں مسلسل اضافہ ہورہا ہے۔
حکومت ہند سرکولر اور گرین ایکونومی کی جانب فعال اقدامات کررہی ہے۔ مارچ 2018 میں وزارت خزانہ نے پائیدار سرکاری حصولیابی کے سلسلے میں ایک ٹاسک فورس کی تشکیل کی تھی۔ اقوام متحدہ کا ماحولیاتی پروگرام  دیگر شراکت داروں کے تعاون سے حکومت ہند کی پائیدار سرکاری حصولیابی  پہل کی حمایت کررہا ہے اور ابتدائی فوکس مصنوعات کے تین ترجیحی زمروں پر کیا جارہا ہے جن میں کاغذ، ڈس انفیکٹینٹ اور گرین روم ایئر کنڈیشنر شامل ہیں۔
ماحولیات، جنگلات اور آب و ہوا کی تبدیلی کی وزارت کے جوائنٹ سکریٹری جگمیت تاکپا نے کہا کہ گورنمنٹ ای۔ مارکیٹ پلیس پر گرین روم ایئر کنڈیشنر لانچ کیا جانا ماحولیات کے عالمی دن کو صحیح طریقے سے منانے کا ایک طریقہ ہے کیونکہ یہ ہمارے ایکو سسٹم کو اب تک ہوچکے نقصان کی بھرپائی کے سلسلے میں ایک فوری اور موثر سسٹم ہے۔ای ای ایس ایل گروپ کے ایکزیکیٹیو وائس چیئر پرسن سوربھ کمار نے کہا کہ سرکاری حصولیابی سے بیشتر اوقات میں بازار کو بہتر بنایا جاتا ہے۔ سرکاری دفاتر اور محکموں میں ایئر کنڈیشنرس کی بہت زیادہ مانگ ہے اور ایسی مانگ کے نتیجے میں بیداری کی مہم چلاکر ہم سرکاری پالیسی پر عمل کرنے والوں کے لئے بازار میں تبدیلی لانے کا یہ ایک بڑا موقع ہے۔ اسی سے ای ای ایس ایل کو تحریک ملی ہے کہ وہ بجلی کی بہت زیادہ بچت کرنے والے اے سی پر کام کرے ۔
یو ایس اے آئی ڈی کے ایکٹنگ ڈپٹی مشن ڈائرکٹر آرون بشپ نے کہا کہ ہریالی پھیلانے اور سپلائی چین سے متعلق ہند کی ترجیحات اور مقاصد کی حمایت کرنا یو ایس اے آئی ڈی کے لئےباعث اعزاز ہے۔ یو این ای پی کے کنٹری ہیڈ اول بگئی نے کہا کہ یو این ای پی پائیدار کھپت اور پروڈکشن کی رفتار تیز کرنے کےلئے بزنس ماڈل اور پالیسیاں تیار کرنے کے معاملے میں حکومت کی مدد کرنا چاہتا ہے جس میں وسائل کے معاملے میں خود کفیل ہونا اور سرکولر ایپروچ شامل ہے اور پائیدار سرکاری حصولیابی اس سمت میں ایک کلیدی ذریعہ ہوگی۔
۔۔۔۔۔۔۔۔۔۔۔
ش ح۔ا گ۔ن ا۔
U- 5183
(Visitor Counter : 184
جل شکتی وزارت
مرکزی وزیر گجیندر سنگھ شیکھاوت نے سووچھ بھارت مشن  مرحلہ-2 کا آغاز کیا
بل اور ملنڈا گیٹس فاؤنڈیشن اور یونیسیف کے ذریعے کئے گئے مطالعے سے پتہ چلتا ہے کہ سووچھ بھارت مشن  کی وجہ سے دیہی خواتین کے لئے سویدھا، سورکشا اور سوابھیمان میں خاطر خواہ بہتری آئی ہے
نئی دہلی،4مارچ / جل شکتی کے مرکزی وزیر جناب گجیندر سنگھ شیکھاوت نے آج یہاں ایک قومی تشہیر اور مشاورتی ورکشاپ میں سووچھ بھارت مشن گرامین ایس بی ایم جی کے دوسرے مرحلے کا آغاز کیا۔ اس موقع پر جل شکتی کےمرکزی وزیر مملکت اور سماجی انصاف اور تفویض اختیار ات کے مرکزی وزیر جناب رتن لال کٹاریا ،پینے کے پانی اور صفائی ستھرائی کے محکمے سکریٹری جناب پرامیشورن ایئر دیہی صفائی ستھرائی کے پرنسپل سکریٹری حضرات ، سکریٹری انچارج ، ریاستوں ؍مرکز کے زیر انتظام علاقوں کے مشن ڈائریکٹر جی او آئی کی وزارت کے سینئر افسران اور ایس بی ایم جی سے وابستہ ریاستی نودل افسران بھی شریک تھے۔
ورکشاپ کا افتتاح کرتے ہوئے جناب شیکھاوت نے سووچھ بھارت مشن گرامین کے پہلے مرحلے کی زبردست کامیابی کی تعریف کی اور کہا کہ مشن کے دوسرے مرحلے کی کابینہ کی منظوری حاصل کی گئیں خاطر خواہ حصولیابیوں کے لئے ایک زبردست ادراک ہے، جو 2 ؍اکتوبر 2014 کواس مشن کے شروع کئے جانے کے بعد سے پانچ سالوں میں دیہی علاقوں میں صفائی ستھرائی تک رسائی اور اس کا زیادہ سے زیادہ احاطہ فراہم کرنے کی سمت زیراعظم نریندر مودی کی مثالی قیادت میں سووچھ بھارت مشن گرامین کے تحت حاصل کی گئیں ہیں۔
سووچھ بھارت مشن  کے مرحلے -2 میں ان کامیابیوں پر توجہ دی جائے گی جو بیت الخلاء کی رسائی اور اسکے استعمال کے معاملے میں گذشتہ پانچ سال میں اس پروگرام کے تحت حاصل کی گئیں ہیں اور اس بات کو یقینی بنایا جائے گا کہ کوئی بھی اس سے محروم نہ رہے۔ یہ مشن اس بات کو یقینی بنائے گا کہ ملک کے ہر گرام پنچایت میں موثر ٹھوس اور رقیق کچرے کے بندوبست قائم کیا جائے۔
اس موقع پر اظہار خیال کرتے ہوئے جناب رتن لال کٹاریا نے مرکزی اور ریاستی سرکاروں کی سووچھ بھارت مشن گرامین کے افسروں کو مبارکباد دی ۔ انہوں نے دیہی کمیونٹی ممبروں میں ملک بھر میں ایک زبردست تبدیلی لانے میں گذشتہ پانچ سال میں انتھک کوششوں کے لئے لاکھوں سووچھا گریہی کو بھی مبارکباد دی ۔ انہوں نے سووچھ بھارت مشن کو ایک سچا جن آندولت بنانے پر بھی مبارکباد دی۔
پینے کے پانی اور صفائی ستھرائی کے محکمے سکریٹری جناب پرامیشورن ایئر نے ، جنہوں نے سووچھ بھارت مشن  مرحلے -2 کے مینڈیٹ پر تبصرہ کرتے ہوئے بتایا کہ یہ 1،40،881 کروڑ روپئے کی کل لاگت سے ایک مشن موڈ میں 21-2020 سے 25-2024 سے نافذ کیا جاےئے گا۔ اس میں 52،497 کروڑ روپئے ، پینے کے پانی اور صفائی ستھرائی کے محکمے کے بجٹ سے مختص کئے جائیں گے، جبکہ باقی رقم پندرہویں مالیاتی کمیشن کے تحت اس فنڈ سے جاری کی جا رہی ہے۔
ورکشاپ کے حصے کے طور پر اور 8 مارچ کو خواتین کے عالمی دن کے موقع پر مرکزی وزیر نے ایک مطالعہ جاری کیا جو دیہ خواتین سے متعلق سووچھ بھارت مشن گرامین کے اثرات پر یونیسیف اور بل اینڈ ملنڈا گیٹس فاؤنڈیشن کے طور پر کیا گیا ہے۔ دیہی بھارت میں خواتین کی سلامتی آسائش اور خود احترام پر سووچھ بھارت مشن  کے اثرات کے مطالعے کا سروے مدھیہ پردیش ، اترپردیش ، راجستھان ، مہاراشٹر اور بہار کی پانچ ریاستوں میں 6993 خواتین پر کیا گیا ہے، جس میں یہ بتایا گیا ہے کہ گھروں میں بیت الخلاء کی تعداد میں اضافہ ہوا ہے جس سے دیہی بھارت میں خواتین کی سویدھا ، سورکشا اور سوابھیمان میں خاطر خواہ بہتری آئی ہے۔
وزارت اطلاعات ونشریات
جب ہم بڑے ہورہے ہوتے ہیں تو ہمارے بہت سے کام شعوری طور پر کئے ہوئے نہیں ہوتے: افّی51 غیر فیچر فلم ’کیٹ ڈاگ‘ کی ڈائریکٹر اشمتا گوہا نیوگی
’’یہ فلم ایک ہم مادر پدر رشتے کے توسط سے نوخیزی کے ایام کے جدوجہد کی دریافت کرتی ہے‘‘
نئی دہلی، 24 /جنوری 2021 ۔
پناجی، 24 جنوری 2021
جب ہم بڑے ہورہے ہوتے ہیں تو ہمارے بہت سے کام شعوری طور پر کئے ہوئے نہیں ہوتے۔ ایک بچہ ایسی چیز میں ملوث ہوسکتا ہے جس کے بارے میں شاید اس کی سمجھ نہیں ہے، لیکن بعد کے برسوں میں وہ اس کا مطلب حاصل کرسکتا ہے۔ ڈائریکٹر اشمتا گوہا نیوگی نے کہا کہ وہ اپنی افّی51 انڈین پنورما نان فیچر فلم ’کیٹ ڈاگ‘ میں اس فکر کی دریافت کرتی ہیں۔
یہ فلم ہفتہ  کو گوا میں 51ویں انٹرنیشنل فلم فیسٹول آف انڈیا  میں دکھائی گئی۔
گوہا نیوگی نے آج گوا میں ایک پریس کانفرنس میں کہا کہ نوخیزی کا زمانہ وہ ہوتا ہے جب ایک ایسی دنیا ہوتی ہے جسے آپ جانتے ہیں اور ایک ایسی دنیا ہوتی ہے جسے آپ نہیں جانتے۔ یہ ہماری زندگی کے وہ ایام ہوتے ہیں جب معلوم اور نامعلوم ٹکراتے ہیں۔ ہماری فلم ایک ہم مادر پدر رشتے کے توسط سے اس کی دریافت کرتی ہے۔
ایک بھائی اور ایک بہن اپنی ٹیچر ماں، جس کے پاس ان کے لئے کوئی وقت نہیں ہے، کی نظروں سے دور چھپ کر اپنی ہی بنائی ہوئی ایک تصوراتی دنیا میں رہتے ہیں۔ دونوں بھائی بہن ایک دوسرے کا ساتھ بنائے رکھتے ہیں، جب وہ بلوغت سے قبل کے نشیب و فراز اور گھر پر تبدیل ہوتی صورت حال سے نبردآزما ہوتے ہیں۔ یہ ظاہر کرتا ہے کہ اس طرح یہ ہم مادر پدر بھائی بہن اپنے قرب و جوار کے حالات اور ان کے درمیان ہورہی تبدیلیوں کے دوران کوشش کرتے ہیں اور ان کا مطلب نکالتے ہیں۔ جب آخرکار ان کی ماں کو ان کی دنیا کی ایک جھلک ملتی ہے تو ان کی دنیا مسمار ہونے کی دہلیز پر آجاتی ہے۔ وہ دونوں یا تو خودسپردگی کرسکتے ہیں یا احتجاج کرسکتے ہیں۔
یہ دریافت کئے جانے پر کہ کس چیز نے انھیں یہ فلم بنانے کے لئے تحریک دی، گوہا نیوگی نے کہا کہ ’’اس لمحہ میں یہ سوچ رہی تھی کہ سماج کے ضابطوں کے ساتھ بڑے ہونے کا کیا مطلب ہوسکتا ہے۔ اسی سماج اور خاندان میں سبھی رول طے ہوتے ہیں۔ میں سوچ رہی تھی کہ کیا ہو اگر میں ایک ایسی جگہ کی تخلیق کروں جہاں ان میں سے کسی تعریف یا ضابطے کا وجود نہ ہو؟ آپ لوگوں کی پہچان ان کی صنفی پہچان کے ذریعے کرتے ہیں۔ ایک بھائی اور ایک بہن کا رشتہ میرے لئے سماج کے ذریعے تھوپے گئے ضابطوں کو توڑنے کے اس خیال پر کام کرنے کا ایک درست وسیلہ بن گیا۔‘‘
گوہا نیوگی نے یہ بھی کہا کہ مجھے پورا یقین ہے کہ ہم میں سے بہت سے لوگوں نے اپنی زندگی میں اس طرح کی چیزوں کا تجربہ کیا ہے یا کرتے ہیں، لیکن یہ اپنے ساتھ لے کر چلتے رہنے والے سب سے مشکل تجربات میں سے ایک ہے۔ یہ ایسی چیز ہے جسے اکثر دبادیا جاتا ہے۔
یہ دریافت کئے جانے پر کہ کیا چائلڈ آرٹسٹ کی معصومیت کو ختم کردیا گیا ہے، گوہا نیوگی نے جواب دیا کہ ’’یہ ایک شعورمندانہ کام تھا‘‘۔ انھوں نے تبصرہ کیا کہ ایسی بات کرنے سے کیا شرمانا جو یقینی ہوتی ہے۔
فلم کا نام ایک کارٹون فلم سے تحریک یافتہ ہے، جہاں جسم کے ایک سرے پر ایک بلی کا چہرہ ہے تو دوسرے سرے پر کتے سے ملتا جلتا چہرہ ہے۔ انھوں نے کہا کہ اس فلم میں، میں نے یہ دکھانے کی کوشش کی ہے کہ دو الگ الگ وجود ایک دوسرے سے جڑ جاتے ہیں۔‘‘
انڈین پنورما نان فیچر فلم کا پروڈکشن فلم اینڈ ٹیلی ویژن انسٹی ٹیوٹ آف انڈیا  کے ذریعے کیا گیا ہے۔ یہ ڈائریکٹر کی ڈپلوما فلم ہے جنھوں نے ایف ٹی آئی آئی سے گریجویشن کیا ہے۔
شہری ہوابازی کی وزارت
وارانسی ہوائی اڈہ سے 1800 کلو ویکسین ملک کے مختلف علاقوں تک پہنچی
مختلف شہروں سے 128 سے زیادہ آکسیجن کنسنٹریٹرس وارانسی ہوائی اڈہ کے ذریعے اپنی منزل تک پہنچے
کووڈ مریضوں والی اسپیشل میڈیکل پروازوں کو بھی سہولت مہیا کرائی گئی
کووڈ مریضوں، دواؤں اور ضروری آلات کی وارانسی کے اندر اور باہر آمد و رفت میں وارانسی ہوائی اڈہ سرگرم رول ادا کر رہا ہے۔ حکومت کے ذریعے مقررہ پیمانوں اور پروٹوکول کی مکمل تعمیل کرکے طے شدہ اور غیر طے شدہ پروازوں کو وارانسی ہوائی اڈہ پر سب سے زیادہ پیشہ ور طریقے سے کنٹرول کیا جاتا ہے۔
ہوائی اڈہ نے جنوری 2021 سے ابھی تک 1800 کلوگرام سے زیادہ ویکسین شپمنٹ کی آمدورفت کی سہولت عطا کی ہے۔ آج تک وارانسی ہوائی اڈہ سے دہلی اور ممبئی جیسے بڑے شہروں کو 128 سے زیادہ آکسیجن کنسنٹریٹرس بھیجے گئے ہیں اور کئی اہم شہروں میں چارٹر اور میڈیکل پروازوں کے ذریعے کووڈ مریضوں کو لایا لے جایا بھی گیا ہے۔ لندن، مسقط اور دبئی وغیرہ مقامات سے بین الاقوامی پروازوں کو کنٹرول کرنے کے ساتھ ساتھ وارانسی ہوائی اڈہ نے کووڈ مریضوں کو لے جانے والی اسپیشل میڈیکل پروازوں کی سہولت فراہم کرکے ہمیشہ وارانسی اور آس پاس کے لوگوں کو بقیہ ہندوستان سے جوڑا ہے۔ صاف صفائی کے اعلیٰ معیاروں کو برقرار رکھتے ہوئے سماجی دوری کے ساتھ مسافروں کو محفوظ طریقے سے ٹرمینل سے باہر لایا جاتا ہے۔ ساتھ ہی ماسک کا استعمال اور استعمال شدہ پی پی ای کٹ کا بھی پیشہ ور طریقے سے نمٹارہ کیا جاتا ہے۔
ہوائی اڈہ کے ملازمین کے ذریعے تمام مسافروں، متعلقین، مہمانوں اور ملازمین وغیرہ سے مسلسل درخواست کی جاتی ہے کہ وہ ہمیشہ کووڈ-19 کے مناسب طرز عمل کی تعمیل کریں اور بھیڑ کو کم کرنے کے لیے وقفہ بنائے رکھیں۔ کووڈ کے طرز عمل کے بارے میں بیداری پیدا کرنے اور مسافروں کی حفاظت کو یقینی بنانے کے لیے ہوائی اڈوے پر مسافروں کو بھی حساس بنانے کی کوششیں کی جا رہی ہیں۔ ان کوششوں میں مسافروں کے لیے کئی الیکٹرانک مانیٹروں پر ہدایات دینا، ٹرمینل پر ڈسپلے ، خودکار اور مینول آواز سے اعلانات اور مختلف سوشل میڈیا پلیٹ فارم کے ذریعے معلومات مہیا کرنا شامل ہے۔
اس کے علاوہ وارانسی ہوائی اڈہ نے کووڈ-19 کو پھیلنے سے روکنے میں مدد کرنے کے لیے ہوائی اڈے پر صف اول کے تمام کارکنان کے لیے ٹیکہ کاری کیمپ بھی لگائے ہیں۔
صدر جمہوریہ کا سکریٹریٹ
صدر جمہوریہ ہند نے توانائی اور ماحولیات سے متعلق بین الاقوامی کانفرنس کا افتتاح کیا
نئی دلّی ، 20 فروری ؍صدر جمہوریہ ہند جناب رام ناتھ کووند نے آج یعنی 20 فروری ، 2019 کو نئی دلّی میں توانائی اور ماحولیات سے متعلق ایک بین الاقوامی کانفرنس ’’ توانائی اور ماحولیات : چیلنج اور مواقع ‘‘ کا افتتاح کیا ۔ یہ کانفرنس کونسل آف سائنٹیفک اینڈ انڈسٹریل ریسرچ  کے ذریعہ منعقد کی گئی ہے ۔
اس موقع پر صدر جمہوریہ نے تقریر کرتے ہوئے کہا کہ آج کے دور کی تیز رفتار ترقی ، توانائی اور ماحولیات نہ صرف ترقی پذیر ممالک کے لئے بلکہ ترقی یافتہ ممالک کے لئے بھی باعث تشویش ہیں ۔ عالمی رجحان اس بات کا مظہر ہے کہ قابل تجدید توانائی کی ترقی کے باوجود کوئلہ کی بنیادی حیثیت بیشتر ممالک کے لئے بر قرار رہے گی ۔ صدر جمہوریہ نے کہا کہ بھارت تمام شہریوں کو قابل استطاعت قیمت پر توانائی کی فراہمی کے لئے عہد بستہ ہے ساتھ ہی ساتھ انڈسٹری 4.0 سے ہم آہنگ رہتے ہوئے ایک صنعتی انقلاب کے ذریعہ ملک کی اقتصادی ترقی کو بھی مستحکم کے لئے عہد بستہ ہے ۔ انہوں نے کانفرنس کے شرکاء سے ماحولیاتی مسائل کے سلسلے میں حیاتیاتی ایندھن اور قابل اطلاق متبادلات پر غور کرنے کے لئے خیالات پیش کرنے کے لئے پہل کرنی چاہئیے ۔
۔ ۔ ۔ ۔ ۔ ۔
(U . 1105
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد107.70 کروڑسے تجاوزکرگئی
شفایابی کی شرح سردست98.23 فیصدہے، جو مارچ 2020 میں سب سے زیادہ ہے
گذشتہ 24 گھنٹوں میں 12729نئے معاملے درج ہوئے ہیں
بھارت میں فی الحال148922 مریض زیر علاج ہیں
جانچ کے بعد متاثرہ پائے جانے والے مریضوں کی ہفتہ واری شرح  ہے، جو پچھلے 42دنوں سے2 فیصد سے کم ہے
گذشتہ 24 گھنٹوں کے دوران 5,65,276 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد107.70کروڑ  تک پہنچ گئی ہے۔ اس حصولیابی کے لئے ملک بھر میں 1,08,69,517 سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,79,485
|
|
دوسری خوراک
|
|
92,51,816
|
|
صف اوّل کے کارکنان
|
|
پہلی خوراک
|
|
1,83,72,227
|
|
دوسری خوراک
|
|
16001188
|
|
18 تا 44 سال کی عمر کے افراد
|
|
پہلی خوراک
|
|
242821083
|
|
دوسری خوراک
|
|
148013602
|
|
45 تا 59 سال کی عمر کے افراد
|
|
پہلی خوراک
|
|
175950688
|
|
دوسری خوراک
|
|
98224196
|
|
60 سال سے زیادہ عمر کے افراد
|
|
پہلی خوراک
|
|
110379297
|
|
دوسری خوراک
|
|
67652511
|
|
مجموعی تعداد
|
|
1077046116
پچھلے 24 گھنٹے میں 12165مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  33724959 ہوگئی ہے۔
جس کے نتیجے میں، بھارت میں صحت یابی کی شرح 98.23 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 131 دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 12729 نئے معاملات درج ہوئے ہیں۔
زیر علاج مریضوں کی تعدادفی الحال 148922 ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا0.43 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 670847نمونوں کی جانچ کی گئی ۔ بھارت میں اب تک مجموعی طور پر تقریباً 61.30 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 1.25فیصد ہوگئی ہے،جو گذشتہ 42 دنوں سے2 فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 1.90 فیصد ہے۔ یومیہ متاثرہ افراد کی شرح پچھلے 32 دنوں سے 2فیصد سے بھی نیچے آگئی ہے اورلگاتار 67 دنوں سے یہ شرح 3 فیصد سے نیچے درج ہورہی ہے۔
کامرس اور صنعت کی وزارتہ
بھارتی آم ترقیاتی پروگرام بحرین میں شروع
مغربی بنگال اور بہار کی تین جی آئی سرٹیفائیڈ قسموں سمیت آم کی سولہ اقسام اسٹوروں میں ڈسپلے کی جارہی ہیں
نئی دہلی:11جون،2021۔آج بحرین میں ہفتہ بھر چلنے والا بھارتی آم ترقیاتی پروگرام کاآغاز ہوا جہاں کھرسا پتی اور لکشمن بھوگ ، زردالو کی تین جیوگرافیکل انڈیکیشن  سرٹیفائیڈ قسموں سمیت آم کی 16 اقسام ڈسپلے کی جارہی ہیں۔
ان آموں کی اقسام کو حال میں بحرین میں گروپ کے 13اسٹوروں کے ذریعے فروخت کیا جارہا ہے۔ ان آموں کو اپیڈا رجسٹرڈ برآمد کاروں کے ذریعے بنگال او ربہار سے حاصل کیا گیا تھا۔
اپیڈا غیرروایتی علاقوں اور ریاستوں سے آم کی برآمدات کو بڑھاوا دینے کیلئے قدم اٹھاتا رہاہے۔ اپیڈا آم کی برآمدات کو بڑھاوا دینے کیلئے ورچوول بائع - مشتری میٹنگوں اور فیسٹول کا انعقادکرتا رہا ہے۔ حال ہی میں اس نے جرمنی کے برلن میں آم فیسٹول کا انعقاد کیا تھا۔
جنوبی کوریا میں آم کی برآمدات کوبڑھانے کے ایک کوشش کے تحت اپیڈا نے سیئول میں واقع ہندوستانی سفارتخانے اور کوریا کے انڈین چیمبر آف کامرس کے اشتراک سے پچھلے مہینے ایک ورچوول بائع- مشتری میٹنگ کاانعقاد کیا۔
حال میں جاری کووڈ-19 وباکے سبب برآمدات کو فروغ دینے سے متعلق پرگراموں کا انعقاد حقیقی طور پر کیا جانا ممکن نہیں تھا۔ اپیڈا نے بھارت اور جنوبی کوریاکے آم کے برآمد کاروں اور درآمد کاروں کو ایک پیلٹ فارم مہیا کرانےکیلئے ایک ورچوول میٹنگ کے انعقاد کی پیشوائی کی۔
اس سیزن میں پہلی بار بھارت نے حال ہی میں آندھرا پردیش کے کرشنا اور چتور ضلعوں کے کسانوں سے حاصل جیوگرافیکل انڈیکیشن  سرٹیفائیڈ بنگنا پلی اور دوسری قسم سورن ریکھا آموں کی 2.5 میٹرک ٹن  کی ایک کھیپ برآمد کی ہے۔
جنوبی کوریا کو برآمد کیے گئے آموں کو آندھراپردیش کے تروپتی میں واقع اپیڈا کی امداد یافتہ اوررجسٹرڈ پیک ہاؤس اور ویپر ہیٹ ٹریٹمنٹ فیسلٹی سے صاف اور لدائی کی گئی اور اس کوبرآمد افکو کسان ایس ای زیڈ  کے ذریعے کیا گیا۔
بھارت میں آم کو پھلوں کاراجا کہا جاتا ہے اور قدیم کلپ ورکش  کے نام سے جاناجاتا ہے۔ ویسے تو بھارت میں زیادہ تر ریاستوں میں آموں کے باغات ہیں لیکن اترپردیش، بہار، آندھراپردیش، تلنگانہ، کرناٹک ریاستوں کی آم کی کُل پیداوار میں بڑی حصہ داری ہے۔ الفونسو، کیسر، توتاپوری اور بنگن پلّی بھارت کی سرفہرست برآمد ہونے والی قسمیں ہیں۔ آموں کی برآمدات عام طور سے تین شکلوں میں ہوتی ہے:تازہ آم، آم کاگودا اور آم کے سلائس۔
آموں کو اپیڈا رجسٹرڈ پیک ہاؤس سہولتی مراکز کے ذریعے ڈبہ بند کیا جاتا ہے اور اس کے بعد مشرق وسطیٰ، یوروپی یونین، جاپان اور جنوبی کوریا سمیت مختلف علاقوں اور ملکوں کو برآمد کیاجاتا ہے۔
وزارت دفاع
ریئر ایڈمرل ایس وینکٹ رمن نے گوا میں بحری جنگی کالج کا عہدہ سنبھالا
نئی دہلی، 26فروری، 2021/ ریئر ایڈمرل ایس وینکٹ رمن ، وی ایس ایم نے جمعہ کو گوا میں بھارتی بحریہ کے باوقار بحری جنگی کالج کی کمان سنبھالی۔ ایڈمرل نے بحریہ کے اعلیٰ ترین تربیتی ادارے کا یہ عہدہ ریئر ایڈمرل سنجے جسجیت سنگھ ، اے وی ایس ایم، این ایم سے حاصل کیا ہے۔ بحری جنگی کالج سینئر افسران کی تربیت کرتا ہے جس میں غیرملکی شرکاء بھی شامل ہوتے ہیں ۔ یہ تربیت دفاعی منصوبہ بندی ، حکمت عملی اور کام کاج کے بارے میں دفاعی اور کارروائیوں کے بارے میں سوچنے کے کلچر کو فروغ دینے کے نظریے سے دی جاتی ہے۔
ریئر ایڈمرل نے بہت سے پوسٹ گریجویٹ مطالعاتی پروگرام مکمل کیے ہیں جن میں ڈیفینس اور دفاعی مطالعات میں ماسٹر کی ڈگری بھی شامل ہے۔
م ن ۔ اس۔ ت ح ۔
26.02.2021
U –1983
(Visitor Counter : 112
ہنر مندی کے فروغ اور صنعت کاری کی وزارت
این آئی ای ایس بی یو ڈی، آئی آئی ای اورآئی ایس بی ہندوستان کے نوجوانوں کو کاروباری پروگرام پیش کرنے کے لیے اکٹھے ہوئے
شراکت داری دو کاروباری پروگراموں کی ترقی اور ان پر عمل درآمد میں مدد گار ثابت ہوگی
نیشنل انسٹی ٹیوٹ فار انٹرپرینیورشپ اینڈ سمال بزنس ڈیولپمنٹ  اور انڈین انسٹی ٹیوٹ آف انٹرپرینیورشپ نے وزارت ہنر مندی اور انٹرپرینیورشپ کے تحت انفرادی طور پر انڈین اسکول آف بزنس  کے ساتھ مفاہمت کی ایک یادداشت  پر یکم ستمبر 2022 کو دستخط کیے۔آئی ایس بی ایک اعلی درجے کا عالمی بزنس اسکول، جو نوجوانوں، ملازمت کے متلاشیوں اور اُبھرتے ہوئے کاروباری افراد کے لیے ہدف بنائے گئے کاروباری پروگراموں کے ذریعے عالمی معیار کی انتظامی تعلیم فراہم کرتا ہے۔
یہ شراکت داری آئی ایس بی کے فیکلٹی اور صنعت کے ماہرین کے ذریعہ دو پروگراموں - بزنس فاؤنڈیشنز اور کاروباری مہارتوں اور طرز عمل کی مہارتوں کے پروگرام کو ، ترقی کرنے اور ان پر عمل درآمد کے قابل بنائے گی۔ مزید برآں، این آئی ای ایس بی یو ڈی ،آئی آئی ای ان دو تربیتی پروگراموں میں آئی ایس بی ایل ایم ایس پر نوجوانوں، ملازمت کے متلاشیوں اور کاروباری افراد کے اندراج کو آگے بڑھائیں گے۔ کورسز کی کامیابی سے تکمیل پر شرکاء کو مشترکہ سرٹیفیکیشن جاری کیا جائے گا۔
شراکت داری کی ستائش کرتے ہوئے، ایم ایس ڈی ای کے سکریٹری جناب راجیش اگروال نے کہا کہ اسٹیک ہولڈرز نوجوانوں اور صنعت کاروں کے لیے وسیع مواقع پیدا کرنے کی کوشش کر رہے ہیں، جو ملک کی ترقی میں اپنا کردار ادا کررہے ہیں۔ آج، مہارتیں تیزی سے آگے بڑھ رہی ہیں اور نوجوانوں کو متعلقہ مہارت کی تربیت فراہم کرکے ان تبدیلیوں کے ساتھ ہم آہنگ ہونے کی اشد ضرورت ہے۔ انہوں نے یہ بھی کہا کہ یہ شراکت داری کاروباری اور ہنر مندی کی ترقی کو سپورٹ کرنے کے لیے ایک بھر پور ماحول پیدا کرنے کے مجموعی وژن کے مطابق ہے، جس سے ہندوستان کو دنیا کی ہنر کی راجدھانی بنایا گیا ہے۔
بزنس فاؤنڈیشنز اینڈ انٹرپرینیورئل سکلز پروگرام مائیکرو اکنامکس اور میکرو اکنامکس کے تعارف کا احاطہ کرے گا اور کاروبار کے بنیادی پہلوؤں کا احاطہ مارکیٹنگ مینجمنٹ، آپریشنز مینجمنٹ، مسابقتی حکمت عملی، گفت و شنید کے تجزیہ اور مالیات کی بنیادی باتوں کے ذریعے کیا گیا ہے۔ مزید یہ کہ اس پروگرام کے ذریعے کاروباری مہارتیں کاروباری معلومات فراہم کرکے، اسٹارٹ اپ ڈیولپمنٹ کے سلسلے کو سمجھ کر اور مارکیٹ کی ضروریات، مسائل اور مواقع کی نشاندہی کرکے فراہم کی جاتی ہیں۔
طرز عمل کی مہارتوں کے پروگرام کا مقصد نوجوانوں کو ان کی ذاتی اور کام کاج کی جگہ کی اثر انگیزی کو بڑھانے کے لیے مختلف مہارتوں اور حکمت عملیوں کے ساتھ بااختیار بنانا ہے۔ اس کورس میں دیگر مہارتوں کے درمیان خود آگاہی پیدا کرنا، ترقی کی ذہنیت کو فروغ دینا، مؤثر زبانی اور غیر زبانی مواصلات، پیشکش اور عوامی تقریر، نیٹ ورکنگ کا فن، ذاتی برانڈ بنانا، کہانی سنانے کا فن، ٹیکنالوجی کا تعارف، نوکری کا انٹرویو، اور گفت و شنید کا تجزیہ شامل ہیں،
کیمیکلز اور فرٹیلائزر کی وزارت
فارماسیوٹیکل برآمدات کی صورتحال
گزشتہ تین برسوں میں ڈرگ فارمولیشنز اور بایولوجکس کی برآمدات میں مسلسل اضافہ ہورہا ہے
نئی دہلی، 3 اگست 2021، صحت اور خاندانی بہبود اور اور کیمیکلز و فرٹیلائزرز کے وزیر جناب منسکھ منڈاویا نے آج لوک سبھا میں ایک تحریری جواب میں بتایا کہ کامرس کے محکمہ کے ذریعہ برآمدات کو فروغ دینے کے لئے کئی اقدامات کئے گئے ہیں جن میں غیر ملکی تجارتی پالیسی کے تحت مختلف اسکیمیں ، بازار تک رسائی کی پہل  کی اسکیم کے تحت امداد، ضلعی سطح پر ایکسپورٹ ہب کا قیام ، ٹرانسپورٹ اور مارکیٹ تعاون کی اسکیم وغیرہ شامل ہیں۔ برآمد کاروں کے فائدے کے لئے مختلف ملکوں کے تجارتی وفود / خریداری ۔ فروخت کنندگان کی میٹنگوں کا تسلسل کے ساتھ انعقاد کیا جارہا ہے۔کاروباری وفود / تجارتی میلوں میں شرکت کی حوصلہ افزائی کے لئے 30 کروڑ روپے یا اس سے کم کے کاروبار والے برآمد کاروں کو ہوائی کرائے کی مدد بھی فراہم کرائی جارہی ہے۔
گزشتہ تین برسوں کے فارماسیوٹیکل برامدات کی مقدار زمرے وار مقدار درج ذیل ہے:

|
|
نمبر شمار
|
|
زمرہ
|
|
2018-19
|
|
2019-20
|
|
2020-21
|
|
1
|
|
بلک ڈرگز ، ڈرگ انٹرمیڈیٹس
|
|
3911
|
|
3886
|
|
4430
|
|
2
|
|
درگ فورمولیشنس، بایولوجکس
|
|
14389
|
|
15941
|
|
19042
کامرس کا محکمہ دیگر متعلقین کی شراکت داری میں متوقع بین الاقوامی بازاروں مثلاً شمال مشرق ایشیا ، افریقہ، مشرق وسطیٰ، لاطینی امریکہ، جنوب مشرقی ایشیا وغیرہ میں اپنی موجودگی کو فروغ دینے کے لئے کام کررہاہے۔
۔۔۔۔۔۔۔۔۔۔۔
ش ح۔ا گ۔ن ا۔
U-7408
(Visitor Counter : 112